Zafêrê ci kurdî bi hezaran koçberî sînorê Polonya-Belarusî ser de mendî. Şaristanê Zurichî yê Swîsre de rêxistinanê koçberan semedo ke bale biancê mesele ser çalakîyêke kerde.
Çalakîye verê îstasyonê trenî de ameye kerdene. Nameyê dezgehan ser o eşkerayîyêke ameye dayene û wina ame vatene: ''Cinî û domanî zî tede bi hezaran koçberî serê sînorê Polonya-Belarusî de mîyanê vêşanîye û serdî de vera dîyayî.''
Eşkerayîye de veng ame dayene ke cade sînorê Belarus û Polonya bêro akerdene. Çalakîkeran vilawekê almankî wendî û dima bi sloganan paştî daye koçberan.
